
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΠΠ/13626 (1) 

Καθορισμός των στοιχείων του προγράμματος προσλήψεων τακτικού 
προσωπικού στο δημόσιο τομέα και των διαδικασιών κατάρτισης και 
υποβολής του για έγκριση. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη τις διατάξεις της παραγράφου 5 του άρθρου 15 
του Ν. 1943/1991 (ΦΕΚ 50/Α'), αποφασίζουμε: 

Καθορίζουμε τα στοιχεία που πρέπει να περιλαμβάνει το ετήσιο πρό¬ 
γραμμα κάθε φορά του δημόσιου τομέα, για την πρόσληψη τακτικού 
προσωπικού προς κάλυψη πάγιων αναγκών, καθώς και τη διαδικασία 
κατάρτισης και υποβολής του για έγκριση, ως εξής: 

1. Κάθε φορέας που έχει,ανάγκη να προσλάβει τακτικό προσωπικό 
προς κάλυψη πάγιων αναγκών του, οφείλει να καταρτίζει μία φορά το 
έτος πρόγραμμα, στο οποίο να εμφανίζονται οι ανάγκες του σε προσω¬ 
πικό για κάθε νομό της χώρας κατά κλάδο ή ειδικότητα. 

2. Το πρόγραμμα πρέπει να περιλαμβάνει τα στοιχεία που ζητούνται 
με βάση τις σχετικές ενδείξεις του προσαρτημένου στην παρούσα από¬ 
φαση εντύπου στοιχείων, το οποίο και αποτελεί αναπόσπαστο μέρος της. 

3. Το έντυπο με τα στοιχεία αυτά συμπληρώνεται από κάθε φορέα 
που ενδιαφέρεται να προσλάβει τακτικό προσωπικό. 

4. Για κάθε κατηγορία, κλάδο ή ειδικότητα προσωπικού συμπληρώ¬ 
νεται ξεχωριστό έντυπο κατά νομό. Τα έντυπα αυτά με τα οποία γνω¬ 
στοποιείται ο αριθμός των θέσεων ή των υπαλλήλων, των οποίων κρίνε- 
ται απαραίτητη η πλήρωση ή η πρόσληψη για την αντιμετώπιση πά¬ 
γιων αναγκών, συμπληρώνονται και υποβάλλονται σύμφωνα με όσα 
ορίζονται στη συνέχεια, ως εξής: 

α) Δημόσιες υπηρεσίες: 

(ι) Η αρμόδια Κεντρική Υπηρεσία του φορέα συμπληρώνει, ανάλογα 
με τις υπηρεσιακές ανάγκες σε τακτικό προσωπικό της Κεντρικής Υπη¬ 
ρεσίας και τών Περιφερειακών υπηρεσιών της (νομαρχιακών και διανο- 
μαρχιακών) τον απαραίτητο αριθμό εντύπων. Σε κάθε έντυπο συμπλη¬ 
ρώνονται όλα τα στοιχεία, εκτός από εκείνα των παραγράφων 6η και 6Θ 
του εντύπου. 

(ιι) Ο οικείος Υπουργός ή άλλο εξουσιοδοτημένο από αυτόν όργανο 
διατυπώνει την πρότασή του συμπληρώνοντας την παράγραφο 6η του 
εντύπου, την αιτιολογεί στο χώρο της παραγράφου 9 του εντύπου και 
υπογράφει το έντυπο. ! 

(ιιι) Η Κεντρική Υπηρεσία με φροντίδα της αποστέλλει τα έντυπα 
υπογεγραμμένα και ταξινομημένα κατά νομαρχία στο Υπουργείο Προε¬ 
δρίας της Κυβέρνησης. 

β) Νομικά πρόσωπα δημοσίου δικαίου (ΝΠΔΔ) και φορείς του ευρύ¬ 
τερου δημοσίου τομέα, που έχουν κεντρική και περιφερειακές υπηρεσίες 
σε περισσότερες από μία νομαρχίες. 

(ι) Εφαρμόζονται ανάλογα όσα ορίζονται στην περίπτωση (ι) της πα¬ 
ραγράφου 4α. 

(ιι) Η Κεντρική Υπηρεσία με φροντίδα της υποβάλλει όλα τα έντυπα 
υπογεγραμμένα και ταξινομημένα κατά νομό στο εποπτεύον Υπουργείο, 
(ιιι) Ο εποπτεύων Υπουργός ή άλλο εξουσιοδοτημένο από αυτόν όρ- 

γανο επεξεργάζεται τα στοιχεία του προγράμματος, διατυπώνει την 
πρότασή του συμπληρώνοντας την παράγραφο 6Θ του εντύπου, την αι¬ 
τιολογεί στο χώρο της παραγράφου 9 και υπογράφει το έντυπο. 

(νι) Η αρμόδια υπηρεσία του εποπτεύοντος υπουργείου συγκεντρώνει 
όλα τα συμπληρωμένα έντυπα και τα αποστέλλει στο Υπουργείο Προε¬ 
δρίας της Κυβέρνησης. 

γ) Νομικά πρόσωπα δημοσίου δικαίου (ΝΠΔΔ) και φορείς του ευρύ¬ 
τερου δημοσίου τομέα, που έχουν υπηρεσίες μέσα στα διοικητικά όρια 
μιας νομαρχίας. 

(ι) Εφαρμόζονται ανάλογα όσα ορίζονται στις περιπτώσεις της παρα¬ 
γράφου 4β. 

(ιι) Συμπληρώνονται όλα τα στοιχεία του εντύπου πλην των παρα¬ 
γράφων 6α, β, η, θ. 

δ. Οργανισμοί Τοπικής Αυτοδιοίκησης (Ο.Τ.Α.) 

(ι) Κάθε Ο.Τ.Α. συμπληρώνει ανάλογα με τις υπηρεσιακές του ανά¬ 
γκες σε τακτικό προσωπικό τον απαραίτητο αριθμό εντύπων, πλην των 
παραγράφων 6α, β, ζ, θ, του εντύπου και τα υποβάλλει στον οικείο Νο- 
μάρχη. 

(ιι) Ο οικείος Νομάρχης διατυπώνει την πρότασή του στην παρά¬ 
γραφο 6η του εντύπου, την αιτιολογεί στο χώρο της παραγράφου θ του 
εντύπου, υπογράφει το έντυπο και αποστέλλει όλα τα έντυπα στο επο- 


πτεύον υπουργείο. 

(ιιι) Στη συνέχεια εφαρμόζονται ανάλογα όσα ορίζονται στις περιπτώ¬ 
σεις (ιιι) και (νι) και της παραγράφου 4β. 

5. Τα προγράμματα πρόσληψης τακτικού προσωπικού κάθε φορέα 
καταρτίζονται με τη συμπλήρωση των εντύπων και υποβάλλονται στο 
εποπτεύον υπουργείο. 

6. Κάθε υπουργείο φροντίζει για τη συγκέντρωση των εντύπων πρόσ¬ 
ληψης τακτικού προσωπικού όλων των εποπτευόμενων από αυτό φο¬ 
ρέων που έχουν ανάγκη να προσλάβουν προσωπικό, ελέγχει την ορθό¬ 
τητα και πληρότητα των στοιχείων και τα αποστέλλει μαζί με τις σχετι¬ 
κές προτάσεις του στο Υπουργείο Προεδρίας της Κυβέρνησης ως τις 31 
ΜάΓου κάθε έτος. 

7. Ο αριθμός των θέσεων που θα πληρούνται ή των προσλήψεων που 
θα γίνονται κάθε επόμενο έτος κατά φορέα χωριστά, καθορίζεται με 
απόφαση του Υπουργικού Συμβουλίου, μετά από κοινή εισήγηση των 
Υπουργών Προεδρίας της Κυβέρνησης και Οικονομικών. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 1 Απριλίου 1991 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

Αριθ. Φ.2364/2394 (2) 

Πολιτογράφηση του ομογενούς αλλοδαπού ΚΥΡΙΑΚΟΥ Γεωργίου του 
Ηλία-Εμμανουήλ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με τη Φ.2364/2394/10.4.1991 απόφαση του Υφυπουργού Εσω¬ 
τερικών, έγινε δεκτή η από 5.1.1990 αίτηση πολιτογράφησης του ομο¬ 
γενούς αλλοδαπού ΚΥΡΙΑΚΟΥ Γεωργίου του Ηλία-Εμμανουήλ, για 
απόκτηση της Ελληνικής Ιθαγένειας. 

Αθήνα, 10 Απριλίου 1991 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 
- 

Αριθ. Φ, 1600/5941 (3) 

Αποβολή της Ελληνικής Ιθαγένειας της Κεφαλίδου Μαρίας του Γεωρ- 

γίου. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με τη Φ. 1600/5941/3.4.1991 απόφαση του Υφυπουργού Εσωτε¬ 
ρικών, που εκδόθηκε μετά από σύμφωνη γνωμοδότηση του Συμβουλίου 
Ιθαγένειας, η οποία διατυπώθηκε στην 1192/8.3.1991 συνεδρία του, 
έγινε δεκτό το αίτημα της Κεφαλίδου Μαρίας του Γεωργίου, για απο¬ 
βολή της Ελληνικής Ιθαγένειας, σύμφωνα με τις διατάξεις του άρθρου 
14 παρ. 2 του Κώδικα Ελληνικής Ιθαγένειας. 

Αθήνα, 3 Απριλίου 1991 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 
■ -+- · 

Αριθ. Φ. 1600/5941 (4) 

Καθορισμός ναύλων Ε/Γ πλοίων τύπου ΚΑΤΑΜΑΡΑΝ στη γραμμή 
Αργοσαρωνιχού. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις από 17.1.1991 και 14.3.1991 αιτήσεις ΣΕΡΕΣ ΥΔΡΟΚΟ- 
ΜΗΤΕΣ Ν.Ε. 

β) Τις ΩΠ 221455/2/91 και 171319/3/91 διαταγές ΥΕΝ/ΔΘΣ 

β·· · 

γ) Το αριθ. 05/29.3.1991 πρακτικό Γνωμοδοτικής Επιτροπής 
Ακτοπλοϊκών Συγκοινωνιών. 

δ) Τις διατάξεις του άρθρου 178 Ν.Δ. 187/73 «περί ΚΔΝΔ», αποφα¬ 
σίζουμε: 

Καθορίζουμε τους ναύλους των Ε/Γ πλοίων τύπου ΚΑΤΑΜΑΡΑΝ 
στη γραμμή Αργοσαρωνιχού ως ακολούθως: 

-Οικονομική θέση: Οι ίδιοι με των Ε/Γ - Υ/Γ πλοίων, και 
-Διακεκριμμένη θέση: Οι ναύλοι διαμορφώνονται από τους πλοιο¬ 
κτήτες χωρίς να υπερβαίνουν το τετραπλάσιο ναύλο των Ε/Γ - Υ/Γ 
πλοίων. 

Η απόφαση αυτή να κοινοποιηθεί για εκτέλεση και να δημοσιευτεί 
στην Εφημερίδα της Κυβερνήσεως. 

Αθήνα, 3 Απριλίου 1991 

Ο ΥΠΟΥΡΓΟΣ 

ΑΡΙΣΤ. ΠΑΥΛΙΔΗΣ 
-♦- 

Αριθ, 25388/43 (5) 

Έγκριση τροποποιημένου καταστατικού του Παραθεριστικού Οικοδομι¬ 
κού Συν/σμού «Ο ΜΕΓΑΣ ΑΛΕΞΑΝΔΡΟΣ» ΣΥΝ.ΠΕ». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την με αριθ. οικ. 85204/2589/90 Απόφαση του Υπουργού 
ΠΕ.ΧΩ.Δ.Ε. για «Μεταβίβαση αρμοδιοτήτων του Υπουργού ΠΕ.- 
ΧΩ.Δ.Ε. στο Γεν. Γραμματέα, στους Γεν. Δ/ντές και στους Προϊσταμέ¬ 
νους Δ/νσεων και Τμημάτων του Υπ. ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμίσεις» και ειδι¬ 


κότερα το άρθρο 42. 

3. Το Π.Δ. 93/1987 (ΦΕΚ 52Α/16.4.1987) «Αναμόρφωση και 
ενοποίηση της νομοθεσίας για τους Οικοδομικούς Συνεταιρισμούς, τρό¬ 
πος οργάνωσης, διοίκησης και λειτουργίας αυτών και πολεοδόμηση 
εκτάσεων Οικοδομικών Συνεταιρισμών». 

4. Το με αρ. πρωτ. 1/88 το από 18.8.88 τα με αρ. πρωτ. 8/88, 
80/90 και το από 9.1.91 εγγρ. του Ο.Σ. (αρ. πρωτ. ΥΠΕΧΩΔΕ 
27603/519/88, 60459/1357/88, 70555/1540/88, 80174/ 
965/90 και 25388/43/91 αντιστοίχους με το οποίο υποβλήθηκε τρο¬ 
ποποιημένο το καταστατικό του Οικοδ. Συνεταιρισμού Ο ΜΕΓΑΣ ΑΛΕ¬ 
ΞΑΝΔΡΟΣ ΣΥΝ. ΠΕ συνοδευόμενο από όλα τα προβλεπόμενα από τις 
διατάξεις του Π.Δ. 93/87 στοιχεία, αποφασίζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία Παραθεριστικός Οικοδομικός Συν/σμός Ο ΜΕΓΑΣ ΑΛΕ¬ 
ΞΑΝΔΡΟΣ ΣΥΝ ΠΕ», όπως διορθώθηκε από την Υπηρεσία, ο οποίος 
έχει: 

Έδρα: Δήμος Θεσσαλονίκης. 

Σκοπό: Παραθεριστική κατοικία. 

Αριθμό μελών: 134. 

Αριθμό μερίδων: 129. 

Μέγεθος της αρχικής συν/κής μερίδας 5.000 δρχ. 

Έκταση ευθύνης μέχρι του ποσού της συνεταιρικής μερίδας. 

Αριθμό άρθρων του καταστατικού 45 

και η έκταση επί της οποίας προτίθεται να εκπληρώσει το σκοπό του 
ο Συνεταιρισμός βρίσκεται στη γεωγραφική θέση Τρίκορφο, παραλία 
Γερακινής του Δήμου Πολυγύρου. 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα η μη για πολεοδόμηση της έκτακτης αυτής θα 
προκύψει από τις προτάσεις των Γενικών Πολεοδομικών Σχεδίων, των 
Ζωνών Οικιστικού Ελέγχου ή των οποιωνδήποτε σχεδίων ρύθμισης 
των χρήσεων γης των ευρύτερων περιοχών, όπως προβλέπεται από την 
κείμενη πολεοδομική νομοθεσία, η από την απόφαση Υπουργού Περι¬ 
βάλλοντος, Χωροταξίας και Δημοσίων Έργων περί «οικιστικής καταλ¬ 
ληλότητας» όπως αυτή προβλέπεται στο άρθρο 17 του παρ. 2 του Π.Δ. 
93/87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1991 

• Με εντολή Υπουργού 

Η Δ/ντρια 

Ε. ΜΑΤΡΑΚΙΔΗ 

Αριθ. 27108/274 (6) 

Έγκριση τροποποιημένου καταστατικού του ΠΑΡΑΘΕΡΙΣΤΙΚΟΥ ΟΙ¬ 
ΚΟΔΟΜΙΚΟΥ ΣΥΝΕΤΑΙΡΙΣΜΟΥ ΟΙΚΙΣΤΩΝ ΓΕΡΟΤΣΑΚΟΥ- 

ΛΙΟΥ Ο ΠΡΟΒΑΛΙΝΘΟΣ ΣΥΝ ΠΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την με αριθ. οικ. 85204/2589/90 Απόφαση του Υπουργού 
ΠΕ.ΧΩ.Δ.Ε. για «Μεταβίβαση αρμοδιοτήτων του Υπουργού ΠΕ.¬ 
ΧΩ.Δ.Ε. στο Γεν. Γραμματέα, στους Γεν. Δ/ντές και στους Προϊσταμέ- 
νους Δ/νσεων και Τμημάτων του Υπ. ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση των πολεο¬ 
δομικών σχεδίων, οικιστική ανάπτυξη και σχετικές ρυθμίσεις» και ειδι¬ 
κότερα το άρθρο 42. 

3. Το Π.Δ. 93/1987 (ΦΕΚ 52Α/16.4.1987) «Αναμόρφωση και 
ενοποίηση της νομοθεσίας για τους Οικοδομικούς Συνεταιρισμούς, τρό¬ 
πος οργάνωσης, διοίκησης και λειτουργίας αυτών και πολεοδόμηση 
εκτάσεων Οικοδομικών Συνεταιρισμών». 

4. Το με αρ. πρωτ. 6.4.88 έγγραφο του Οικοδομικού Συνεταιρισμού 
(αρ. πρωτ. ΥΠΕΧΩΔΕ 30328/632/88) με το οποίο υποβλήθηκε τρο¬ 
ποποιημένο το καταστατικό του ΠΑΡΑΘΕΡΙΣΤΙΚΟΥ ΟΙΚΟΔΟΜΙ¬ 
ΚΟΥ ΣΥΝΕΤΑΙΡΙΣΜΟΥ ΟΙΚΙΣΤΩΝ ΓΕΡΟΤΣΑΚΟΥΛΙΟΥ Ο ΠΡΟ- 
ΒΑΛ1ΝΘΟΣ ΣΥΝ ΠΕ συνοδευόμενο από όλα τα προβλεπόμενα από τις 
διατάξεις του Π.Δ. 93/87 στοιχεία, αποφασίζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία ΠΑΡΑΘΕΡΙΣΤΙΚΟΣ ΟΙΚΟΔΟΜΙΚΟΣ ΣΥΝΕΤΑΙΡΙΣΜΟΣ 
ΟΙΚΙΣΤΩΝ ΓΕΡΟΤΣΑΚΟΥΛΙΟΥ «Ο ΠΡΟΒΑΛΙΝΘΟΣ» ΣΥΝ ΠΕ 

όπως διορθώθηκε από την Υπηρεσία, ο οποίος έχει: 

Έδρα: Την Κοινότητα Νέας Μάκρης. 

Σκοπό: Την εξασφάλιση Παραθεριστικής κατοικίας στα μέλη. 

Αριθμό μελών: 400. 

Αριθμό μερίδων: 390. 

Μέγεθος της αρχικής συν/κής μερίδας 1.000 δρχ. 

Έκταση ευθύνης ίση με το ύψος της συνετ. μερίδας που γεννάται η 
αξίωση. 

Αριθμό άρθρων του καταστατικού 45 

και η έκταση επί της οποίας προτίθεται να εκπληρώσει το σκοπό του 
ο Συνεταιρισμός βρίσκεται στη γεωγραφική θέση Γεροτσακούλι (της 
Κοινότητας Νέας Μάκρης Αττικής) της Κοινότητας ΝΕΑΣ ΜΑΚΡΗΣ 
του Νομού ΑΤΤΙΚΗΣ. 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα η μη για πολεοδόμηση της έκτακτης αυτής θα 
προκύψει από τις προτάσεις των Γενικών Πολεοδομικών Σχεδίων, των 
Ζωνών Οικιστικού Ελέγχου ή των οποιωνδήποτε σχεδίων ρύθμισης 
των χρήσεων γης των ευρύτερων περιοχών, όπως προβλέπεται από την 
κείμενη πολεοδομική νομοθεσία, η από την απόφαση Υπουργού Περι¬ 
βάλλοντος, Χωροταξίας και Δημοσίων Έργων περί «οικιστικής καταλ¬ 
ληλότητας» όπως αυτή προβλέπεται στο άρθρο 17 του παρ. 2 του Π.Δ. 
93/87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1991 

Με εντολή Υπουργού 
Η Δ/ντρια 
Ε. ΜΑΤΡΑΚΙΔΗ 


* 


Αριθ. 27106/272 (7) 

Έγκριση τροποποιημένου καταστατικού του Παραθεριστικού Οικοδομι¬ 
κού Συν/σμού Βλάχων Λαιλίας ΣΥΝ.ΠΕ. 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 


Έχοντας υπόψη: 

1. Την με αριθ. οικ. 85204/2589/90 Απόφαση του Υπουργού 
ΠΕ.ΧΩ.Δ.Ε. για «Μεταβίβαση αρμοδιοτήτων του Υπουργού ΠΕ.- 
ΧΩ.Δ.Ε. στο Γεν. Γραμματέα, στους Γεν. Δ/ντές και στους Προϊσταμέ¬ 
νους Δ/νσεων και Τμημάτων του Υπ. ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση των πολεο¬ 
δομικών σχεδίων, οικιστική ανάπτυξη και σχετικές ρυθμίσεις» και ειδι¬ 
κότερα το άρθρο 42. 

3. Το Π.Δ. 93/1987 (ΦΕΚ 52Α/16.4.1987) «Αναμόρφωση και 
ενοποίηση της νομοθεσίας για τους Οικοδομικούς Συνεταιρισμούς, τρό¬ 
πος οργάνωσης, διοίκησης και λειτουργίας αυτών και πολεοδόμηση 
εκτάσεων Οικοδομικών Συνεταιρισμών». 

4. Το μεαρ. πρωτ. 211/88, 213, 214/89 έγγραφα του Οικοδομι¬ 
κού Συνεταιρισμού (αρ. πρωτ. ΥΠΕΧΩΔΕ 31546/707/88 38397/ 
762/8967227/1160/89 αντίστοιχα με το οποίο υποβλήθηκε τροπο¬ 
ποιημένο το καταστατικό του Οικοδομικού Συν/σμού Βλάχων ΛΑΙ- 
ΛΙΑΣ ΣΥΝ ΠΕ συνοδευόμενο από όλα τα προβλεπόμενα από τις διατά¬ 
ξεις του Π.Δ. 93/87 στοιχεία, αποφασίζουμε: 

Εγκρίνουμε το καταστατικό του Οικοδομικού Συνεταιρισμού με την 
επωνυμία Παραθεριστικός Οικοδομικός Συν/σμός Βλάχων Λαιλιάς 
ΣΥΝ ΠΕ όπως διορθώθηκε από την Υπηρεσία, ο οποίος έχει: 

Έδρα: Δήμος Σερρών. 

Σκοπό: Παραθεριστική κατοικία. 

Αριθμό μελών: 133. 

Αριθμό μερίδων: 133. 

Μέγεθος της αρχικής συν/κής μερίδας 5.000 δρχ. 

Έκταση ευθύνης μέχρι του ποσού της συνεταιριστικής μερίδας. 

Αριθμό άρθρων του καταστατικού 45 

και η έκταση επί της οποίας προτίθεται να εκπληρώσει το σκοπό του 
ο Συνεταιρισμός βρίσκεται στη γεωγραφική θέση Λαιλιά της Κοινότη¬ 
τας Ορεινής του Νομού Σερρών. 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα η μη για πολεοδόμηση της έκτακτης αυτής θα 
προκύψει από τις προτάσεις των Γενικών Πολεοδομικών Σχεδίων, των 


Ζωνών Οικιστικού Ελέγχου ή των οποιωνδήποτε σχεδίων ρύθμισης 
των χρήσεων γης των ευρύτερων περιοχών, όπως προβλέπεται από την 
κείμενη πολεοδομική νομοθεσία, η από την απόφαση Υπουργού Περι¬ 
βάλλοντος, Χωροταξίας και Δημοσίων Έργων περί «οικιστικής καταλ¬ 
ληλότητας» όπως αυτή προβλέπεται στο άρθρο 17 του παρ. 2 του Π.Δ. 
93/87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Μαρτίου 1991 

Με εντολή Υπουργού 
Η Δ/ντρια 
Ε. ΜΑΤΡΑΚΙΔΗ 

’ -♦- 

Αριθ. 4745 (8) 

Σύσταση Δημοτικής Επιχείρησης Τουριστικής Ανάπτυξης οΑιβαδειάς 
Δ.Ε.Τ.Α.Λ. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: , 

1. Τις διατάξεις του άρθρου 260 του Δ.Κ.Κ. (Π.Δ. 323/89). 

2. Την απόφαση του Υπουργού Εσωτερικών με αριθμό 25027/ 
9.4.84 που δημοσιεύτηκε στο 244/19.4.1984 ΦΕΚ τ.Β' 

3. Την 27/1991 απόφαση του Δημοτικού Συμβουλίου Λεβαδέων 
του Νομού. 

4. Το Π.Δ/γμα 250/89 που δημοσιεύθηκε στο 118 Α'/10.5.1989 
ΦΕΚ «Μεταβίβαση αρμοδιοτήτων του Υπουργού Εσωτερικών στους 
Νομάρχες». 

5. Το 315/2.4.1991 έγγραφο της Δ/νσης Επιθ/σης ή Συντονισμού 
Δ.Ο.Υ. Βοιωτίας, σχετικά με την έκθεση αξιολόγησης τεχνικοοίκονομι- 
κής μελέτης της ΔΕΤΑΛ, αποφασίζουμε: 

1. Συνιστάται στην πόλη της Λιβαδειάς του Νομού Βοιωτίας επιχεί¬ 
ρηση με την επωνυμία Δημοτική Επιχείρηση Τουριστικής Ανάπτυξης 
Λιβαδειάς (ΔΕΤΑΛ) ως ίδιο νομικό πρόσωπο ιδιωτικού δικαίου, το 
οποίο διέπεται από τις διατάξεις των άρθρων 260 έως 267, 270, 274 
και 287 του (Δ.Κ.Κ.) Π.Δ/μα 323/89. 

2. Σκοπός της επιχείρησης είναι: η ανάπτυξη δραστηριότητας που 
έχει σχέση με την αναψυχή και συγκεκριμένα η δημιουργία και εκμε¬ 
τάλλευση άναψυκτηρίων, εστιατορίων και κυλικείων με στόχο την κα¬ 
λύτερη εξυπηρέτηση όχι μόνο των κατοίκων αλλά και των επισκεπτών 
της πόλης, βελτιώνοντας την ποιότητα των προσφερόμενων υπηρεσιών. 
Σημειώνεται ότι τα κέντρα αυτά με την κατάλληλη διαμόρφωση και την 
προμήθεια του αντίστοιχου τεχνικού εξοπλισμού θα λειτουργούν κάι σαν 
κέντρα της νεολαίας της πόλης και θα προσφέρουν λύσεις στο καθημε¬ 
ρινό πρόβλημα της συνάντησης και της ψυχαγωγίας της. 

3. Η επιχείρηση διοικείται από 7μελές διοικητικό συμβούλιο, που τα 
μέλη του ορίζονται μαζί με τους αναπληρωτές από το Διοικητικό Συμ¬ 
βούλιο. 

Από τα μέλη του Διοικητικού Συμβουλίου τέσσερις (4) είναι αιρετοί 
εκπρόσωποι της πόλης, ένας (1) είναι εκπρόσωπος των εργαζομένων 
στην επιχείρηση, αν αυτή απασχολεί περισσότερους από είκοσι εργαζό¬ 
μενους, ένας (1) είναι εκπρόσωπος του Εμπορικού και Βιομηχανικού 
Επιμελητηρίου Ν. Βοιωτίας και τα υπόλοιπα μέλη είναι δημότες ή κά¬ 
τοικοι της πόλης που έχουν πείρα ή γνώσεις σχετικές με το αντικείμενο 
της επιχείρησης. 

4. Η διάρκεια της επιχείρησης είναι δέκα έξ (16) χρόνια από τη δη¬ 
μοσίευση της απόφασης αυτής στην Εφημερίδα της Κυβερνήσεως. 

5. Έδρα της επιχείρησης είναι η πόλη της Λιβαδειάς του Νομού Βοι¬ 
ωτίας. 

6. Το κεφάλαιο που διαθέτει ο Δήμος Λεβαδέων στην επιχείρηση εί¬ 
ναι: Α) Περιουσιακά στοιχεία όπως αυτά αποτιμήθηκαν από την επι¬ 
τροπή του άρθρου 9 του Νόμου 2190/1920 ως εξής: 

α) Το Τουριστικό περίπτερο ΞΕΝΙΑ ιδιοκτησίας του ΕΟΤ, το οποίο 
έχει παραχωρηθεί κατά χρήση, στο Δήμο με την από 1.12.1987 σύμ¬ 
βαση παραχώρησης, χωρίς αντάλλαγμα για είκοσι (20) χρόνια εμβα- 
δού 255 μ2 (ισογείου 209 μ2 και παταριού 46 μ2) όπως φαίνεται στο 
τοπογραφικό διάγραμμα της οικονομικοτεχνικής μελέτης. 

β) Τον υφιστάμενο εξοπλισμό του περιπτέρου αξίας «10.970.000» 
δραχμών όπως περιγράφεται στην οικονομικοτεχνική μελέτη. 

Β. Μετρητά ποσό «3.000.000» δρχ. ως αρχικό κεφάλαιο. 

7. Οι πόροι της επιχείρησης είναι: τα έσοδα από την άσκηση της δρα- 
στηριότητάς της, οι πρόσοδοι από την περιουσία της, δάνεια, κληρονο¬ 
μιές, δωρεές και λοιπές επιχορηγήσεις. 

8. Η επιχείρηση διαλύεται: 

α) με απόφαση του Δημοτικού Συμβουλίου, με την απόλυτη πλειοψη- 
φία των μελών του και απόφαση του Νομάρχη. 

β) Όταν λήξει χωρίς να παραταθεί η διάρκεια της επιχείρησης και 

γ) Σε περίπτωση πτώχευσης της επιχείρησης. 

Την διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
εκκαθαριστές που ορίζονται από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, ειαπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της επιχείρησης. Το υπόλοιπο περιέρχεται το Δήμο. 

9. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείριση και η εποπτεϊα της 
επιχείρησης, διέπονται από τις σχετικές με τις δημοτικές και κοινοτικές 
επιχειρήσεις του Π.Δ/τος 323/89 (Δ.Κ.Κ.) και την με αριθμό 25027/ 
9.4.1984 απόφαση του Υπουργού Εσωτερικών, που δημοσιεύτηκε στο 
ΦΕΚ 244/19.4.1984 τεύχος Β'. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 4 Απριλίου 1991 

■ Ο Νομάρχης 
Θ. ΠΑΠΑΔΟΠΟΥΛΟΣ 

- + - 

Αριθ. 5308 (9) 

Τροποποίηση απόφασης σύστασης Νομικού Προσώπου με το όνομα 
«Πολιτιστικό Πνευματικό Κέντρο Κοινότητας Μαγούλας». 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Την αριθμ. 26547/87/10.2.1988 απόφασή μας, περί συστά- 
σεως στην Κοινότητα Μαγούλας ίδιου Νομικού Προσώπου, με το όνομα 
«Πολιτιστικό - Πνευματικό Κέντρο Κοινότητας Μαγούλας». 

3. Την αριθμ. 15/91 απόφαση του Κοινοτικού Συμβουλίου Μαγού¬ 
λας, αποφασίζουμε: 

Τροποποιούμε την αριθμ. 26547/87/10.2.1988 απόφασή μας, 
που αφορά στη σύσταση ίδιου Νομικού Προσώπου με το όνομα «Πολιτι¬ 
στικό Κέντρο Κοινότητας Μαγούλας», στις παράγρ. 3α και 51 αυτής, η 
οποία διαμορφώνεται ως εξής: 

3. Πόροι του Πολιτιστικού Πνευματικού είναι: 

α) Η ετήσια επιχορήγηση της Κοινότητας με δρχ. 2.000.000. 

Μέλη του Διοικητικού Συμβουλίου είναι: 1) Ο Πρόεδρος ή ο Αντιπρό¬ 
εδρος ή οποιοσδήποτε Κοινοτικός Σύμβουλος που θα ορίζεται από τον 
Πρόεδρο της Κοινότητας, ως Πρόεδρος του εν λόγω Νομικού Προσώ¬ 
που. Κατά τα λοιπά ισχύει όπως έχει, η τροποποιούμενη απόφασή μας. 

Η παρούσα να δημοσιευθεί στην Εφημερίδα της Κυβερνήσεως (τ. Β') 
σύμφωνα με τις διατάξεις του άρθρου 187 του Π.Δ/τος 323/89. 

Αιγάλεω, 28 Μαρτίου 1991 

Ο Νομάρχης 

ΑΘ. ΜΠΟΥΡΑΣ 

- ♦- 

Αριθ. 4587 (10) 

Τροποποίηση της συστατικής πράξης Νομικού Προσώπου. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Την αριθμ. 26508/87/10.2.1988 απόφασή μας, περί συστά- 
αεως ίδιου Νομικού Προσώπου, με το όνομα «Κοινοτική Βιβλιοθήκη» 
στην Κοινότητα Μαγούλας, η οποία δημοσιεύθηκε στο ΦΕΚ 113/ 
1.3.1988 τ.Β'. 

2. Τις διατάξεις του άρθρου 187 του ΔΚΚ (Π.Δ. 323/89). 

3. Την αριθμ. 16/91 απόφαση, του Κοινοτικού Συμβουλίου Μαγού¬ 
λας, περί τροποποιήσεως της προαναφερομένης συστατικής πράξησ 
αποφασίζουμε: 

Τροποποιούμε την αριθμ. 26508/87/10.2.1988 απόφασή μας, 
που αφορά στη σύσταση ίδιου Νομικού Προσώπου με το όνομα Κοινο¬ 
τική Βιβλιοθήκη Μαγούλας, ως εξής: 

1. Στην παράγραφο .4 αυτής στο δεύτερο εδάφιο, πρόεδρος -του Διοι¬ 


κητικού Συμβουλίου, είναι η Πρόεδρος ή ο Αντιπρόεδρος της Κοινότη¬ 
τας, η οποιοσδήποτε Κοινοτικός Σύμβουλος που ορίζεται από τον Πρόε¬ 
δρο. 

Κατά τα λοιπά, ισχύει όπως έχει, η τροποποιούμενη απόφασή μας. 

Η παρούσα να δημοσιευθεί στην Εφημερίδα της Κυβερνήσεως (τ. Β'). 

Αιγάλεω, 28 Μαρτίου 1991 

Ο Νομάρχης 
ΑΘΑΝ. ΜΠΟΥΡΑΣ 

- ♦- 

Αριθ. 7242 (11) 

Σύσταση ίδιου νομικού προσώπου στην Κοινότητα Κυψέλης Μεθάνων 
με το όνομα «Σχολική Επιτροπή Δημοτικού Σχολείου Κυψέλης Με¬ 
θάνων». 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1) Τις διατάξεις του άρθρου 187 του Δημοτικού και Κοινοτικού Κώ¬ 
δικα Π.Δ. 323/89. 

2) Τις διατάξεις του Π.Δ. 250/89 μεταβίβαση αρμοδιοτήτων του 
Υπ. Εσωτερικών στους Νομάρχες. 

3) Τις διατάξεις του Ν. 1894/90 που δημοσιεύθηκε στο ΦΕΚ 110 
(τεύχος Α') 27.8.1990. 

4) Την αριθμ. 7/91 απόφαση του Κοινοτικού Συμβουλίου Κυψέλης 
Μεθάνων, αποφασίζουμε: 

Α) Συστήνουμε ίδιο νομικό πρόσωπο με το όνομα «Σχολική Επιτροπή 
Δημοτικού Σχολείου Κυψέλης Μεθάνων». 

Β) Σκοπός του νομικού αυτού προσώπου είναι: 

α) Τη διαχείριση των πιστώσεων που διατίθενται για τις λειτουργικές 
δαπάνες. 

β) Την εκτέλεση μικρών έργων για επισκευή και συντήρηση του Δη¬ 
μοτικού Σχολείου. 

γ) Την αποκατάσταση φθορών, ζημιών των επίπλων εξοπλισμού και 
γενικά της διδακτηριακής εγκατάστασης. 

δ) Τη φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα, σκεύη, με βιβλία για τη σχολική βιβλιο¬ 
θήκη καί γενικά όλα τα μέσα που είναι απαραίτητα για τη λειτουργία 
τους και γενικότερα η λήψη όλων των μέτρων που κρίνοναι απαραίτητα 
για τη στήριξη της διοικητικής λειτουργίας της σχολικής μονάδας. 

Γ) Πόροι αυτού είναι: 

α) Η ετήσια επιχορήγηση της Κοινότητας Κυψέλης Μεθάνων. 
β) Η ετήσια επιχορήγηση του Κράτους, 
γ) Οι κάθε είδους εισφορές, 
δ) Πρόσοδοι από την περιουσία του. 

Δ) Το νομικό πρόσωπο διοικείται από πενταμελές Διοικητικό Συμ¬ 
βούλιο αποτελούμενο από τους: 

α) Τον εκάστοτε Πρόεδρο της Κοινότητας ως Πρόεδρο, ο Αντιπρόε¬ 
δρος θα εκλέγεται από το Δ.Σ. 

β) Τον εκάστοτε Δ/ντή του Δημοτικού Σχολείου. 

γ) Δύο εκπροσώπους του συλλόγου γονέων και κηδεμόνων. 

δ) Έναν κάτοικο της Κοινότητας. 

Η θητεία του Δ.Σ. του Νομικού Προσώπου λήγει με τη λήξη της πα¬ 
ρούσας Κοινοτικής περιόδου. Η θητεία των μελών του Δ.Σ. ακολουθεί 
την κοινοτική περίοδο. Το Δ.Σ. εκλέγει γραμματέα. 

Ε) Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 18 Μαρτίου 1991 

Ο Νομάρχης 
ΠΑΝ. ΓΥΦΤΟΥΛΑΣ 

Αριθ. 4747 (12) 

Άδεια κυκλοφορίας του απολυμαντικού χώρου ΡΈΚΚΟΟΟΚ 290. 


Ο ΠΡΟΕΔΡΟΣ ΤΟΤ ΕΟΦ 


Έχοντας υπόψη: 

α) Τις διατάξεις του άρθρου 3 της Τπ. Απόφασης 10164/89, 
β) Τη γνωμάτευση της Επιτρ. Εγκρίσεων αρ. Γ 98/19.12.1990, 


αποφασίζουμε: 

Χορηγούμε άδεια κυκλοφορίας στο απολυμαντικό χώρου: ΓΕΚΚΟ- 


ϋΟΚ 290. 

Μορφή - Περιεκτικότητα 

ΐγρό σε πλαστικά δοχεία των 25 

Δικαιούχου 

Κ* 

ΗΕΝΚΕΕ ΚΟαΑ Δ. ΓΕΡΜΑ¬ 

Παρασκευαστή 

ΝΙΑΣ 

ΗΕΝΚΕΕ ΧΗΜΙΚΑ Α.Ε. 

Συσκευαστή 

ΗΕΝΚΕΕ ΧΗΜΙΚΑ Α.Ε. 

Τπευθύνου κυκλοφορίας 

ΗΕΝΚΕΕ ΧΗΜΙΚΑ Α.Ε. 

ΣΤΝΘΕΣΗ 

% 

ΒΕΝΖΑΕΚΟΝΙϋΜ ΕΗΕΟ- 

•ο 

ΚΙϋΕ 

7 · 

ΑΛΛΕΣ ΟΤΣΙΕΣ 


α) Μετά Νατρίου άλας του 


υδροξυαιθανο-διφωσφονικού 


οξέος 

1.14 

β) Μετά νατρίου άλας του αμι- 


νοτριμεθυλενο-φωσφονικού οξέος 

1.24 

γ) υδροξυ-αιθανο-διφωσφονικό 
οξύ 

1.22 

δ) αμινο-τριμεθυλενο-φωσφονικό 
οξύ 

1.3 

ε) νερό 

88.1 

ΙΔΙΟΤΗΤΕΣ 

ΑΠΟΛΤΜΑΝΤΙΚΟ 

ΠΕΔΙΟ ΕΦΑΡΜΟΓΗΣ 

Για γρήγορη απολύμανση στις πι¬ 

ΙΔ. ΠΡΟΦΤΛΑΞΕΙΣ 

σίνες 

Το προϊόν σε τυχόν επαφή με 

Επισήμανση: 

καύσιμα μπορεί να γίνει ανάφλεξη 
και να μην αναπνέετε τους κα¬ 
πνούς/ 

Βλαβερό σε περίπτωση κατάπο¬ 
σης, ερεθίζει τα μάτια, το δέρμα 
και το αναπνευστικό σύστημα. Σε 
περίπτωση άμεσης επαφής με το 
προϊόν ξεπλύνετε με άφθονο νερό 
και συμβουλευθείτε το γιατρό. 


Στην εσωτερική και εξωτερική συσκευασία του προϊόντος απαιτείται 
να αναφέρονται τα στοιχεία που προβλέπονται από το άρθρο 8 της Τπ. 
Απόφασης 10164/89. 

Πληροφοριακά στοιχεία: 

Ως το φύλλο οδηγιών χρήσεως που επισυνάπτεται στην απόφαση. 
Η άδεια κυκλοφορίας ισχύει μέχρι 31.12.1996. 

Αθήνα, 12 Φεβρουάριου 1991 

Ο Πρόεδρος 
Α. ΚΟΤΤΣΕΛΙΝΗΣ 

■ - ♦- ' 

Αριθ. 4746 (13) 

Άδεια κυκλοφορίας του απολυμαντικού χώρου ΡΕΚΚΟΟΟΚ 233. 
Ο ΠΡΟΕΔΡΟΣ ΤΟΤ ΕΟΦ 


■Έχοντας υπόψη: 

α) Τις διατάξεις του άρθρου 3 της Τπ. Απόφασης 10164/89, 
β) Τη γνωμάτευση της Επιτρ. Εγκρίσεων αρ. Γ 97/19.12.1990, 
αποφασίζουμε: 

Χορηγούμε άδεια κυκλοφορίας στο απολυμαντικό χώρου: ΓΕΚΚΟ- 

ϋΟΚ 233. 


Μορφή - Περιεκτικότητα 
Δικαιούχου 

Παρασκευαστή 

Συσκευαστή 

Τπευθύνου κυκλοφορίας 
ΣΤΝΘΕΣΗ 


: Σκόνη σε σάκκους των 25 Κ§ 
: ΗΕΝΚΕΕ ΚΟαΑ Δ. ΓΕΡΜΑ¬ 
ΝΙΑΣ 

: ΗΕΝΚΕΕ ΧΗΜΙΚΑ Α.Ε. 

: ΗΕΝΚΕΕ ΧΗΜΙΚΑ Α.Ε. 

: ΗΕΝΚΕΕ ΧΗΜΙΚΑ Α.Ε. 

: % 


Ανθρακικό νάτριο 39.5 

Χλωριούχο νάτριο 5 

Τριχλωροΐσοκυανουρικό οξύ 55.5 

ΙΔΙΟΤΗΤΕΣ : ΑΠΟΛΤΜΑΝΤΙΚΟ 

ΠΕΔΙΟ ΕΦΑΡΜΟΓΗΣ : Για πισίνες που δεν χρησιμοποιού¬ 

νται 

ΙΔ. ΠΡΟΦΥΛΑΞΕΙΣ : Το προϊόν είναι τοξικό (X) απο¬ 

φυγή κατάποσης ερείζει το δέρμα, 
βλάπτει τα μάτια και απαιτείται σε 
τυχόν επαφή να ξεπλύνετε με . 
άφθονο νερό. 

Κατά την εργασία φοράτε προστα¬ 
τευτικά γάντια και γυαλιά. 

Επισήμανση: 

Στην εσωτερική και εξωτερική συσκευασία του προϊόντος απαιτείται να 
αναφέρονται τα στοιχεία που προβλέπονται από το άρθρο 8 της Τπ. 
Απόφασης 10164/89. 

Πληροφοριακά στοιχεία: 

Ως το φύλλο οδηγιών χρήσεως που επισυνάπτεται στην απόφαση. 

Η άδεια κυκλοφορίας ισχύει μέχρι 31.12.1996. 

Αθήνα, 12 Φεβρουάριου 1991 

Ο Πρόεδρος 
Α. ΚΟΤΤΣΕΛΙΝΗΣ 

♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Διόρθωση σφάλματος στην Τ.Σ. 13/2.4.91/ΓΕΑ/1β Τπουργική 
απόφαση στο ΦΕΚ 777/τεύχος Β’/11.12.90 όπου δημοσιεύτηκε η 
Τπουργική απόφαση περί «Μεταβίβασης Αρμοδιοτήτων σε Ανώτατους 
και Ανώτερους Αξιωματικούς», στην παράγραφο Δ' αριθμ.Ί που ανα- 
φέρεται στα Δικαστικά θέματα τίθεται το ορθό «Κατωτέρων» Αξκών, 
Ανθστών και Οπλιτών αντί του εσφαλμένου «Ανωτέρων». ■ 

(Από το Γ ενικό Επιτελείο Αεροπορίας) 

•- - ·., 

• ■" . / (ΐ5) 

Διόρθωση σφαλμάτων στην αριθμ. 3962/90 απόφαση του Ν/χη 
Δυτ. Αττικής, που αφορά στην έγκριση τροποποίησης, προσαρμογής και 
Κωδικοποίησης του Ο.Ε'.ΐ.' Δήμου Αιγάλεω, που δημοσιεύτηκε στο 
ΦΕΚ 308/8.5.90, τ.Β', γίνονται οι εξής διορθώσεις - σφαλμάτων: 

1) Στη σελίδα 4676 

α) παρ. Ε 5: Αντί του εσφαλμένου: τμήμα τεχνικών Συνεργείων 
(προΐσταται υπάλληλος των Κλάδων ΠΕ3, ΠΕ6, ΠΕ4 ή ΤΕ3 ελλείψει 
των κλάδων ΠΕ, ή ΔΕ 5 ελλείψει των κλάδων ΠΕ και ΤΕ). 

Στο ορθό: τμήμα Τεχνικών Συνεργείων 

Προΐσταται υπάλληλος των κλάδων ΠΕ 3, ΠΕ 6, ΠΕ 4 ή ΤΕ 3 ή ΔΕ 
5. 

Στην περίπτωση που στο τμήμα τούτο τοποθετηθεί προϊστάμενος του 
Κλάδου ΤΕ να μην υπηρετεί υπάλληλος του Κλάδου ΠΕ. Αν δεν τοπο¬ 
θετηθεί προϊστάμενος του Κλάδου ΔΕ να μην υπηρετεί υπάλληλος των 
Κλάδων ΠΕ και ΤΕ. 

β) Στην παρ. Ζ 2 να διορθώνεται το εσφαλμένο ΔΕ32 στο ορθό ΔΕ 
35. 

γ) Στην παρ. 1 του άρθρ. 3 «Μετακλητοί υπάλληλοι» προστίθεται 
(Διατάξεις αρθ. 241 και 242 του Ν. 1188/81). 

δ) Στην παρ. II του αρθρ. 3 «Ειδικοί Σύμβουλοι - Επιστημονικοί Συ¬ 
νεργάτες - Ειδικοί Συνεργάτες» προστίθεται (αρθρ. 67 παρ. 4 του Ν. 
1416/84). 

ε) αρθρ. 3 παρ. V, περ. 1ε: Αντί του εσφαλμένου «Μία (1) θέση κλά¬ 
δου ΠΕ 11 Πληροφορικής κ.λπ.». 

Στο ορθό: Μία (1) θέση κλάδου ΠΕ 7 Χημικών Μηχανικών, με βαθ¬ 
μούς Γ-Α. 

στ) αρθρ. 3 παρ. V, περ. 2δ: Αντί του ελλειπούς: Δύο (2) θέσεις κλά¬ 
δου Ε 19 Πληροφορικής. 

Στο ορθό: Δύο (2) θέσεις κλάδου ΤΕ 19 Πληροφορικής, ειδ. Πληρο¬ 
φορικής, με βαθμούς Γ-Α. 

2) Στη σελίδα 4677 

α) Μετά τον α/α 17 προστίθεται με α/α 18 «Δύο (2) θέσεις Ηλεκτρο¬ 
νικών», γιατί παραλείφθηκε. Στη συνέχεια ό α/α 18 δύο (2) θέσεις τε- 

χνιτών παιδικών χαρών διορθώνεται στο ορθό α/α 19 πέντε (5) θέσεις 
τεχνιτών παιδικών χαρών και προωθείται ανάλογα η αρίθμιση μέχρι το 
25 αντί 24. 

β) Ο α/α θ 2 «Δέκα (10) θέσεις προγραμματιστών Ηλεκτρονικών 
Υπολογιστών», απαλείφεται, γιατί δεν περιλαμβάνεται στην απόφαση 
του Δ.Σ. 

γ) Στην παρ. VIII εδαφ. (ε) το εσφαλμένο τρεις (3) θέσεις.διορ¬ 

θώνεται στο ορθό: Δύο (2) θέσεις φυλάκων Δημοτικών κτιρίων. 

, 3) Στη σελίδα 4678 

Αρθρ. 4 παρ. Βα 9: Αντί του εσφαλμένου οργανικές θέσεις κλάδου ΥΕ 
16 Φύλακες Δημοτικών κτιρίων και Δημοτικών χώρων 1. Στο ορθό: 
οργανικές θέσεις κλάδου ΥΕ 16 Φύλακες Δημ. κτιρίων και Δημ. Χώ¬ 
ρων 7. 

4) Στη σελίδα 4679 

α) Στην παρ. ΣΤα 17 «Οργανική θέση κλάδου ΥΕ 16 Αποθηκάριων» 
οιντί του εσφαλμένου 1 γράφεται το ορθό 2. 

β) Στην παρ. ΣΤγ 1 «θέσεις Ιδιωτ. Δικαίου Κλάδου ΔΕ 26 Μηχανο¬ 
τεχνιτών αυτ/των» αντί του εσφαλμένου θέσεις 9, γράφεται το ορθό 
θέση 1. 

γ) Στην παρ. ΣΤγ 2 Αντί του εσφαλμένου «θέσεις Ιδιωτ. Δικαίου 
Κλάδου ΔΕ 18 Χειριστών μηχαν....» γράφεται το ορθό θέσεις Ιδιωτ. Δι¬ 
καίου Κλάδου ΔΕ 28 Χειριστών μηχαν.» θέση 1. 

δ) Στην παρ. ΣΤγ 3, Αντί του εσφαλμένου «Θέσεις Ιδιωτ. Δικαίου 
Κλάδου ΔΕ 29 οδηγών αυτ/των» θέσεις 1 γράφεται το ορθό: θέσεις 12. 

5) Στη σελίδα 4680 

α) Στην παρ. 3 στη δεύτερη σειρά η λέξη αμοιβή γίνεται ακριβή. 

β) Στην παρ. 4 Αα διαγράφεται η παράγραφος «έχει την ευθύνη για 


την εκτέλεση των Πολιτικών Γάμων και την τήρηση των σχετικών βι¬ 
βλίων». 

Κατά τα λοιπά, ισχύει όπως έχει, η τροποποιούμενη απόφασή μας. 

(Από τη Νομαρχία Δυτ. Αττικής) 

- +- 


( 16 ) 

Διόρθωση σφάλματος στην 30547/90 απόφαση του Νομάρχη Πει¬ 
ραιά που δημοσιεύθηκε στο ΦΕΚ 31 τεύχος Β” 28/1/91 διορθώνεται 
το λανθασμένο. 

«Δ) Το νομικό πρόσωπο διοικείται από 7μελές Διοικητικό Συμβούλιο 
αποτελούμενο από τους: 

α) Από τον εκάατοτε Πρόεδρο της Κοινότητας ως Πρόεδρο. 

β) Από δύο Κοινοτικούς Συμβούλους. 

γ) Από το Δ/ντή του Νηπιαγωγείου. 

δ) Από έναν εκπρόσωπο του Συλλόγου Γονέων και Κηδεμόνων του 
Δημ. Σχολείου. 

ε) Από εκπρόσωπο του Συλλόγου Γονέων και Κηδεμόνων του Νηπια¬ 
γωγείου», στο σωστό: 

«Δ) Το νομικό πρόσωπο διοικείται από 7μελές Διοικητικό Συμβούλιο 
αποτελούμενο από τους: 

α) Από τον εκάστοτε Πρόεδρο της Κοινότητας ως Πρόεδρο. 

β) Από δύο Κοινοτικούς Συμβούλους. 

γ) Από το Δ/ντή του Νηπιαγωγείου. 

δ) Από έναν εκπρόσωπο του Συλλόγου Γονέων και Κηδεμόνων του 
Δημ. Σχολείου. 

ε) Από έναν εκπρόσωπο του Συλλόγου Γονέων και Κηδεμόνων του 
Νηπιαγωγείου. 

στ) Από το Δ/ντή του Δημ. Σχολείου Σεληνίων.» 

(Από τη Νομαρχία Πειραιά) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






